43 சவுல் யோனத்தானை நோக்கி, "நீ என்ன செய்தாய்? சொல்" என வினவ, அதற்கு யோனத்தான், "என் கையில் இருந்த கோலின் நுனியால் கொஞ்சம் தேன் எடுத்துச் சுவைத்தேன். இதோ நான் சாகத் தயார்" என்று கூறினார். 44 அதற்குச் சவுல், "யோனத்தான் நீ சாகத்தான் வேண்டும். இல்லையேல் கடவுள் எனக்கு அப்படியே செய்யட்டும்; அதற்கு மேலும் செய்யட்டும்" என்றார். 45 ஆனால் மக்கள் சவுலை நோக்கி, "இஸ்ரயேலுக்காக இவ்வளவு பெரிய விடுதலையைக் கொணர்ந்த யோனத்தான் சாகலாமா? அது கூடவே கூடாது! ஆண்டவர் மேல் ஆணை! அவர் தலையிலிருந்து ஒரு முடியும் தரையில் விழக்கூடாது! ஏனெனில் கடவுளின் துணையோடுத்தான் இன்று அவர் செயல்பட்டார்" என்றார்கள். இவ்வாறு வீரர்கள் அவரைச் சாவினின்று தப்புவித்தார்கள். 46 சவுல் பெலிஸ்தியரைப் பின் தொடராமல் திரும்பிச் செல்ல, பெலிஸ்தியரும் தங்கள் இடங்களுக்குச் சென்றனர். சவுலின்  அரசாட்சி 47 இவ்வாறு சவுல் இஸ்ரயேல்மீது ஆட்சி செலுத்தி மோவாபியர், அம்மோனியர், ஏதோமியர், சோபா மன்னர்கள், பெலிஸ்தியர் ஆகிய சுற்றிலுமிருந்த எதிரிகள் அனைவருக்கும் எதிராகப் போர்தொடுத்தார். அவர் திரும்பிய இடமெல்லாம் அழிவை விளைவித்தார். 48 அவர் வீறு கொண்டெழுந்து அமலேக்கியரை முறியடித்து, கொள்ளையிடுவோரின் கையினின்று இஸ்ரயேலை விடுவித்தார். 49 சவுலுக்கு பிறந்த புதல்வர் யோனத்தான், இஸ்வி, மல்கிசுவா. அவருடைய இரு புதல்வியரின் பெயர்களாவன: மூத்தவள் மேராபு; 